Jan 07,2016
టెల్కోల పెట్టుబడులు తగ్గారు : ట్రాయ్‌
  న్యూఢిల్లీ : వినియోగదారుల సంఖ్య పెరుగుదలకు అనుగుణంగా టెలికం కంపెనీలు మౌలిక సదుపాయాల కల్పన పెట్టుబడులపై దృష్టి కేంద్రీకరించడం లేదని ట్రాయ్‌ ఒక్క నివేదికలో తెలిపింది. పెట్టుబడులపై సెల్యూలర్‌ కంపెనీలు ఆసక్తి చూపకపోవడమే కాల్‌ డ్రాప్స్‌ సమస్యకు ప్రధాన కారణమని ఢిల్లీ హైకోర్టులో ట్రారు ప్రమాణ పత్రం దాఖలు చేసింది. ప్రముఖ టెల్కోలు రిలయన్స్‌, భారతీ ఎయిర్‌టెల్‌, వొడాఫోన్‌ సంస్థలు వినియోగదారుల సంఖ్యకు ఇస్తున్న ప్రాధాన్యత సేవలకు ఇవ్వడం లేదని పేర్కొంది. సేవల్లో నాణ్యతలోపాన్ని ఎట్టి పరిస్థితుల్లోనూ సహించేది లేదని ట్రాయ్‌ తెలిపింది. 2012-13లో టెల్కోలు రూ.2.02 లక్షల కోట్లు, 2013-14లో 2.11 లక్షల కోట్ల చొప్పున పెట్టుడులు పెట్టాయి. ఇదే సమయంలో నిమిషానికి వాడకం 6.8 శాతం కాగా, డేటా వాడకం 100 శాతం పెరిగిందని ట్రారు తెలిపింది. సెల్యూలర్‌ ఆపరేటర్ల స్పందన వచ్చాక విచారణ కొనసాగిస్తామని చీఫ్‌ జస్టిస్‌ రోహిణి, జస్టిస్‌ జయంత్‌నాథ్‌లతో కూడిన ధర్మాసనం పేర్కొంది.
మీ స్నేహితులకు రికమెండ్ చెయ్యండి